Aarhuus Stifts-Tidende, 1831-06-04
Ogsaa Paris har nu havt sit Skrædder-Oprør, der gik ud paa en Maskin=Ødelæggelse, men qvaltes i Fødselen. Mahl. f. geb. St. har meddeelt følgende Beretning desangaaende: "Ligesom man i Paris vænner sig til Alting, til Godt og til Ondt, saafremt dette Sidste ikke bliver altfor galt, saaledes har man nu langtfra ikke den Frygt for de hyppige Sammenrottelser og Opløb som i Begyndelsen. Ofte hører man, at der er et lidet Oprør i et eller andet Qvarteer i Staden; Nationalgarden. trommes sammen, og de øvrige Parisere gaae roligt til deres Forretninger, i Selskaber, eller paa Comoedie og Concert. Blandt de mange Sammenrottelser i de sidste Uger var en af en særegen Art, nemlig et Opløb af Skrædere, eller Skrædersvende, som dennegang ikke fægtede med Naalen, men for ramme Alvor vilde anstifte et Ødelæggelsesværk, der lykkeligviis glippede. Det gik nemlig de stakkels Skrædersvende, som saa mange Herrer og Svende i en høiere Sphære, der bilde sig ind, at de med Vold kunne tilintetgjøre hvad den menneskelige Aands Fremskridt i vor Tidsalder føre med sig. - Blandt de mange Opfindelser, som saa hyppigt bringe nye Jndustriegrene til at blomstre og derimod andre til at døe hen, gives der en, som gjør Skræderne en Streg i Regningen, og nu troede disse, at de blot behøvede at forsamle sig, for at decretere den skadelige Opfindelses Tilintetgjørelse, ligesom de store Herrer bære sig af i det politiske Fag. Med denne Opfindelse forholder det sig paa følgende Maade: Den opfinderiske franske Jngenieur Brünel, hvem man skylder den endnu ufuldendte Vei under Themsen, havde, som bekjendt, under Fastlandspærringen, opfundet en Maskine, som i en kort Tid forfærdigede en stor Mængde Skoe til de engelske Tropper, idet den tilskjar Læderet, og ved fine Søm, paa en meget punkt, lig og regelmæssig Maade, fæstede Saalerne til Overlæderet. Da der nu ved Munderingers Forfærdigelse sædvanligviis udkræves samme Hast som ved Skoes, har et opfinderisk Hoved i Paris opfundet en Maskine, som paa en yderst hurtig Maade forfærdiger Soldatermunderinger. Jeg veed ikke hvad Manden hedder; han skal hverken være Skræder eller Mekanikus. Maskinen selv holder han hemmelig, og lader Jngen see den. Men den er i fuld Gang, og dens Virksomhed er tilstrækkelig prøvet ved Erfaring. Manden leverer 200 Soldater kjoler i een Dag, og har nylig leveret Krigshæren 3000 Kjoler i omtrent 14 Dage. Knaphullerne, al Syning, kort Alt hvad Skræderen ellers giør, synes Maskiner, at forfærdige, med Undtagelse af faa Biting, som Svendenes Naale tilføie. Der spares rigtignok intet derved; tvertimod falde Maskinkjolerne noget dyrere, end de ere, der forfærdiges med Haanden. En Soldaterkjole kostede tilforn halvsjette Franks at sye, hvorimod en Maskin kjole kommer Krigsministeriet paa halvsyvende Franks Men der spares megen Tid derved, og denne er ved Krigshære ofte et vigtigere Punkt. Saalænge altsaa den franske Hær ikke er paa fuldkommen Fredsfod, eller, med andre Ord, saalænge der ikke hersker fuldkommen Rolighed Europa, kan den parisiske Munderingsmaskine yde væsentlig Tjeneste og vil have nok at bestille. Det var imidlertid netop denne Omstændighed, som høilig mishagede Skræderne, isærdeleshed dem, der levede af at sye Munderinger. Derfor toge nogle Hundrede af dem Mod til sig, og besluttede at storme løs paa den usynlige Maskine, for at tilintetgjøre den indtil det sidste Spor, og forskaffderes Naale en fuldstændig Triumph over Tidsaandens fatale Opfindelser. Men lykkeligviis havde de ikke kunnet holde denne Sammensværgelse saa hemmeligt, at jo Politiet fik Nys derom. Da Skræderskaren nærmede sig det Huus, hvori den hemmelighedsfulde Maskine stod, var Alt allerede beredt til at modtage Heltene. De trængte uden at abne Uraad, ind igjennem Døren og ud i Gaardsrummet, men pludseligt lukkedes Døren efter dem, og Oprørerne saae sig omringede af Nationalgardister og fangne, ligesom i en Musefælle. Man førte dem, En og Hver, i Politiefængselet, og sandsynligviis vil man snart fælde Dom over dem, idetmindste over dem, de have været Ophavsmændene. Denne Spas koster dem nogle Penge, og Maskinen vil ikke desto mindre blive ved at arbeide."